YGG แรงขาย “สะเด็ดน้ำ” ราคาเด้งปิด 10.90 บ. อัพไซด์เหลือเพียบ 19%
YGG แรงขายเริ่ม “สะเด็ดน้ำ” หลังราคาช่วงท้ายตลาดเด้งปิดที่ 10.90 บ. จากที่ลงไปต่ำสุด 10.40 บ. ฟาก "อัพไซด์" เหลือเพียบ 19% จากราคาเป้าหมาย 13 บ.
YGG แรงขายเริ่ม “สะเด็ดน้ำ” หลังราคาช่วงท้ายตลาดเด้งปิดที่ 10.90 บ. จากที่ลงไปต่ำสุด 10.40 บ. ฟาก "อัพไซด์" เหลือเพียบ 19% จากราคาเป้าหมาย 13 บ.
28 มี.ค. 2565

ผู้สื่อข่าวรายงานว่า ราคาหุ้น บริษัท อิ๊กดราซิล กรุ๊ป จำกัด (มหาชน) หรือ YGG ปิดตลาดวันนี้ที่ระดับ 10.90 บาท ลบ 0.60 บาท หรือ 5.22% สูงสุดที่ระดับ 11.20 บาท ต่ำสุดที่ระดับ 10.40 บาท ด้วยมูลค่าการซื้อขาย 204.51 ล้านบาท
สำหรับบรรยากาศการซื้อขายหุ้น YGG วันนี้พบว่า ราคาหุ้นเกิดไดลูชั่นเอฟเฟค เหตุเกิดจากมีหุ้นเพิ่มทุนจำนวน 360 ล้านหุ้นเข้าซื้อขายใหม่เป็นวันแรก ซึ่งทำให้หุ้นทั้งหมดเพิ่มเป็น 602 ล้านหุ้น จากเดิมที่มีอยู่ 242 ล้านหุ้น
โดยผลดังกล่าวทำให้เปิดตลาดราคาไดรูทลงในช่วงแรกไปต่ำสุดที่ระดับ 10.40 บาท เหตุนักลงทุนเทขายทำกำไรออกมาก่อน เนื่องจากนักลงทุนมีต้นทุนต่ำประมาณ 10.00-11.00 บาท แต่หลังจากนั้นราคาปรับตัวลงไม่นานก็เกิดแรงซื้อกลับจนราคาดีดขึ้นทำให้ลบช่วงลบมาปิดอยู่ที่ระดับ 10.90 บาท ดังนั้นจึงอนุมานได้ว่าแรงเทขายหุ้นอยู่ในจุดที่สะเด็ดน้ำแล้ว

ทั้งนี้การเห็นแรงซื้อกลับเข้ามาก็อาจจะมีโอกาสที่ราคาหุ้นจะกลับไปทดสอบราคาเป้าหมายที่นักวิเคราะห์บล.บัวหลวงประเมินไว้ที่ให้ราคาเป้าหมาย 13 บาท ซึ่งหากเทียบกับราคาหุ้นที่ปิด 10.90 บาท ถือว่าราคาหุ้นยังมีอัพไซด์ราว 19.27%
อนึ่ง บล.บัวหลวง ระบุว่า ทิศทางราคาหุ้น YGG ในสัปดาห์นี้จะมีความผันผวนจากการที่มีหุ้นเพิ่มทุนเข้ามาซื้อขาย แต่หลังจากผ่านช่วงสัปดาห์แรกไปแล้วต้องประเมินอีกรอบบนพื้นฐาน 2 ปัจจัย ได้แก่
1.หากราคาหุ้นของ YGG ลงไปต่ำมาก หรือต่ำกว่าระดับ 10 บาท และ 2.หากไม่มีแรงขายออกมามากนัก หรือแรงขายเริ่มน้อยลง ต้องกลับมาดูที่พื้นฐานของ YGG ว่าจะมีทิศทางอย่างไร โดยแนะนำนักลงทุนที่มีหุ้น YGG ในพอร์ตอยู่แล้วให้ “ถือ” กำหนดราคาเป้าหมายเหมาะสมไว้ที่ 13 บาท